## Fisa măsurii M.6.2

|  |  |
| --- | --- |
| Denumirea | Codul măsurii |
| Sprijin pentru demararea de activităţi non-agricole | **M6.2/ 6A** |

Tipul măsurii 🞎INVESTIŢII 🞎SERVICII 🗹SPRIJIN FORFETAR

1. **Descrierea generală a măsurii**

Conform analizei SWOT, a analizei nevoilor şi a prioritătilor de dezvoltare, teritoriul nu ofertă suficiente oportunităţi privind ocuparea în activităţi non-agricole, există un număr redus de întreprinderi. Drept urmare este necesară dezvoltarea activităților non-agricole care să conducă la crearea de locuri de muncă, creșterea veniturilor populației rurale și reducerea disparităților, având în vedere lipsa de capital din teritoriul acoperit de LEADER Tövishát, precum și cunoștințele reduse în managementul afacerilor într-un alt domeniu decât agricultura.

Sprijinul prin măsura 6.2 se va acorda pentru facilitarea diversificării prin înfiinţarea şi dezvoltarea de microîntreprinderi şi întreprinderi mici în sectorul non-agricol inclusiv întreprinderi ale economiei sociale din teritoriul LEADER Tövishát în vederea unei dezvoltări economice durabile, creării de locuri de muncă și reducerii sărăciei în spațiul LEADER Tövishát şi integrarea în muncă a persoanelor cu nevoi sociale inclusiv a minorităţilor rome. Sprijinul va viza crearea de noi activități non-agricole, în special, pentru fermierii de mici dimensiuni sau membrii familiilor lor și în general, pentru micii întreprinzători din mediul rural, acordându-se prioritate sectoarelor cu potențial ridicat de dezvoltare **şi celor din economia socială**.

Domeniile de diversificare acoperite în cadrul măsurii sunt:

* Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producție de combustibil din biomasă -ex.: fabricare de peleți) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* Activități meșteșugărești (ex: activități de artizanat și alte activități tradiționale non-agricole (ex: olărit, brodat, împletituri, ii, bijuterii tradiţionale, prelucrarea manuală a fierului, lânii, lemnului, pielii etc.);
* Activități turistice (ex: servicii agroturistice de cazare, servicii turistice de agrement și alimentație publică);
* Servicii (ex: medicale, sociale, sanitar-veterinare; reparații mașini, unelte, obiecte casnice; consultanță, formare profesională, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul LEADER Tövishát, etc.).

Sprijinul acordat în cadrul acestei măsuri va contribui la satisfacerea nevoilor privind: protecţia şi îmbunătătirea mediului (N9), îmbunătăţirea infrastructurii de bază şi adecvarea serviciilor educaţionale, sociale şi medicale (N11), creşterea şi diversificarea numărului locurilor de muncă (N13), introducerea inovării (N15), reducerea poluării generate de activităţile economice (N17).

|  |  |  |  |  |  |  |  |
| --- | --- | --- | --- | --- | --- | --- | --- |
| Obiective de dezvoltare Rurală ale Reg. (UE) 1305/2013, art. 4 la care contribuie M6.2 | | | | | | | |
| (a) favorizarea competitivității agriculturii; | | (b) asigurarea gestionării durabile a resurselor naturale și combaterea schimbărilor climatice; | | | (c) obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă. | | |
| Da🞏 Nu 🗹 | | Da🞏 Nu 🗹 | | | Da🗹 Nu 🞏 | | |
| Obiectivele specifice/locale ale măsurii | | | | | | | |
| Această măsură vizează:  • diversificarea economiei rurale prin creşterea numărului de microîntreprinderi şi întreprinderi mici în sectorul non-agricol, dezvoltarea serviciilor şi crearea de locuri de muncă în spațiul LEADER Tövishát;  • încurajarea menținerii și dezvoltării activităților meșteșugărești tradiționale. | | | | | | | |
| M6.2 contribuie la priorităţile prevăzute la art. 5 Reg. (UE) 1305/2013 | | | | | | | |
| P1 🞏 | P2🞏 | | P3**🗹** | P4 🞏 | | P5 🗹 | P6🗹 |
| M6.2 corespunde obiectivelor din Reg. (UE) nr. 1305/2013 - Art. 19 | | | | | | | |
|  | | | | | | | |
| M6.2 contribuie la domeniul de intervenţie 6A | | | | | | | |
| * Facilitarea diversificării, a înfiinţării şi a dezvoltării de întreprinderi mici * Crearea a cel puţin 4 de locuri de muncă inclusiv prin ocuparea pe cont propriu ca urmare a constituirii PFA şi II | | | | | | | |
| M6.2 Contribuie la obiectivele transversale | | | | | | | |
| Mediu şi climă  Măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze. Totodată, sprijinul acordat microîntreprinderilor și întreprinderilor mici pentru producția și utilizarea surselor regenerabile de energie contribuie la reducerea efectelor schimbărilor climatice. Activitățile sprijinite vor viza o economie responsabilă care să evite degradarea mediului. | | | | | | | |
| Inovare:  Încurajarea activităţilor non-agricole va facilita procesele inovatoare, întreprinzătorii fiind mai deschiși să aplice tehnologii şi procese noi. De asemenea, întreprinzătorii au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor din teritoriul LEADER Tövishát. | | | | | | | |
| M6.2 este complementară cu următoarele măsuri din SDL | | | | | | | |
| M 16.4 | | | | | | | |
| M6.2 este sinergică cu următoarele măsuri din SDL | | | | | | | |
| M1.1, M6.4, M7.2\*, M7.8 | | | | | | | |

1. **Valoarea adăugată a măsurii**

Valoarea adăugată a prezentei măsuri rezultă din următoarele aspecte:

* Măsura va contribui la promovarea diversificării activităților către noi activități non-agricole în cadrul gospodăriilor agricole, a microîntreprinderilor și întreprinderilor mici și, implicit, prin crearea de locuri de muncă, va contribui obținerea de venituri alternative pentru populația din mediul rural și reducerea gradului de dependență faţă de sectorul agricol.
* Va contribui la creşterea calităţii serviciilor furnizate către populaţia din teritoriu.
* Va contribui la integrarea în muncă şi la diminuarea riscului de excluziune sociala a grupurilor dezavantajate respeciv a persoanelor cu nevoi sociale ce vor fi încadrate în unităţi ale economiei sociale înfiinţate prin M6.2

O valoarea adăugată este dată de creşterea oportunităţilor pentru angajare, inclusiv a celor pe cont propriu care vor stimula întreprinzătorii să rămână şi să se dezvolte în teritoriu având astfel un impact asupra diminuării tendinţei de emigrare.

1. **Trimiteri la alte acte legislative**

Legislație UE:

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii.

Legislație Națională:

Ordonanță de Urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare; Ordonanța de Urgență nr. 142/2008 privind aprobarea Planului de amenajare a teritoriului național

Legea 31/1990 privind societăţile comerciale republicată cu modificările şi completările ulterioare

Legea nr. 219/2015 privind economia socială;

1. **Beneficiari direcţi/indirecţi (grup ţintă)**

Beneficiari direcţi

* Fermieri sau membrii unei gospodarii agricole, care își diversifică activitatea prin înființarea unei activități non-agricole în spațiul LEADER Tövishát pentru prima dată. Persoanele fizice neautorizate nu sunt eligibile;
* Micro-întreprinderi și întreprinderi mici existente din spațiul LEADER Tövishát, care își propun activități non-agricole, pe care pe care nu le-au mai efectuat până la data aplicării pentru sprijin;
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups).

Beneficiari indirecţi

* Persoanele ce vor fi angajate în noile întreprinderi **inclusiv persoanele cu nevoi sociale sau minorităţi rome ce vor fi angajate în unităţile economiei sociale** beneficiare de sprijin

1. **Tip de sprijin**

Sprijinul va fi acordat sub formă de sumă forfetară pentru finanțarea de noi activități non-agricole inclusiv unităţi ale economiei sociale, în mediul rural, pe baza unui plan de afaceri.

1. **Tipuri de acţiuni eligibile şi neeligibile**

Activităţi şi cheltuieli eligibile

Sprijinul se acordă pentru activităţile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activităţile relevante pentru implementarea corectă a PA aprobat, pot fi eligibile, indiferent de natura acestora.

Activităţi şi costuri neeligibile

Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

1. **Condiţii de eligibilitate**

• Solicitantul trebuie să se încadreze în categoria beneficiarilor eligibili;

• Solicitantul trebuie să prezinte un plan de afaceri;

• Obiectivul trebuie să se încadreze în cel puțin unul dintre tipurile de activități sprijinite prin sub-măsură;

• Sediul social și punctul/punctele de lucru trebuie să fie situate în spațiul rural iar activitatea va fi desfășurată în spațiul LEADER Tövishát;

• Implementarea planului de afaceri trebuie să înceapă în cel mult 9 luni de la data notificării de primire a sprijinului.

Alte angajamente

• Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri);

1. **Criterii de selecţie**

* Principiul prioritizării sectoarelor cu potențial de creștere (textile și pielărie, industrii creative și culturale, inclusiv meșteșuguri, activităţi de servicii în tehnologia informației, servicii de formare profesională a adulţilor, servicii în agroturism, servicii pentru populația din spațiul rural)
* Principiul stimulării tinerilor întreprinzători cu vârsta sub 40 de ani
* Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plată. Principiile de selectie vor fi detaliate suplimentar în legislația națională subsecventă și vor avea în vedere prevederile art. 49 al R (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală
* **Principiul stimulării PFA –urilor sau II-urilor nou înfiinţate**
* **Principiul stimulării economiei sociale**
* Principiul stimulării numărului de locuri de muncă nou create

1. **Sume (aplicabile) şi rata sprijinului**

Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

În cadrul măsurii fondurile sunt alocate astfel:

- Suma alocată din componenta FEADR: 280.000 euro

- Suma alocată din componenta EURI: 107.867,68 euro

Cuantumul sprijinului este de 35.000 de euro/proiect.

Sprijinul pentru înfiinţarea de activităţi nonagricole în zone rurale se va acorda, sub formă de primă, în două tranşe astfel:

• 70% din cuantumul sprijinului la semnarea deciziei de finanțare;

• 30% in cuantumul sprijinului se va acorda cu condiția implementării corecte\_a planului de afaceri, fără a depăși cinci ani de la semnarea deciziei de finanțare. Perioada de implementare a Planului de Afaceri este de maximum 5 ani si include controlul implementării corecte precum și plata ultimei tranșe. În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

1. **Indicatori de monitorizare**

Locuri de muncă nou create.

Această măsură va crea cel puţin 7 locuri de muncă inclusiv prin creare de PFA sau II